**Anyag szükséglet a 20 részes Ötvöszománc c. filmsorozat alatt**

**elkészült munkákhoz összesen + Hasznos technikai**

**tanácsok:**

* ***Vörösréz 1mm-es***, egy A6-os méret elég:105 x 148 mm.
* ***Vörösréz 0, 5mm-es***, egy A6-os méret elég:105 x 148 mm.
* ***Vörösrézdrót 0,5mm-es*** a rekeszzománcnál: Érdemes nem csupán annyit előkészíteni, mint amennyivel éppen dolgozni fogunk, előre kiszámítani egyébként sem tudjuk mm-re potosan, így legalább egy 2-3m-es darabot készítsünk elő, lehengerelve, kilágyítva, lesavazva, megtisztítva (később is, más munkánál épp úgy fel tudjuk használni, ami marad). A foglalat anyagáról se feledkezzünk el, itt vagy 0,5mm-es, vagy 0, 6mm-es vörösrézdrótot használunk a munka méretétől függően.
* ***Vörösrézdrót 0, 6mm-es*** a sodronyzománcnál szintén érdemes többet készíteni, 2-3m sodronyt (később is, más munkánál épp úgy fel tudjuk használni, ami marad).
* ***Zománckristályok*** 10dkg-os kiszerelésben kaphatóak, ebből színenkét külön petricsészékben, desztillált vízzel bekeverve, megtisztítva egy evőkanálnyi minimum szükséges. Még ha kevesebbre is van szükség, a megfelelő munkához legalább ennyit érdemes előkészíteni.
* ***CS500-as alapozó*** legkisebb kiszerelése 500g-os, de kb egy evőkanálnyi bőven elegendő a film során készült munkához.
* ***Ezüst Forraszok*** 650-es és 700-as, max. 30-30mm drót
* ***Fluoron*** (folyósítóanyag forrasztáshoz) max 1dcl
* **Desztillált víz** max. 1000ml